stanford-oval/wikipedia huggingface dataset:
สถานีเตาปูน
ประวัติ

ในช่วงแรกของการเปิดให้บริการสถานีเตาปูน (6 สิงหาคม พ.ศ. 2559 – 10 สิงหาคม พ.ศ. 2560) รถไฟฟ้าสายสีม่วงเป็นรถไฟฟ้าที่ไม่มีจุดเชื่อมต่อกับรถไฟฟ้าสายอื่น เนื่องจากรถไฟฟ้าสายสีน้ำเงินยังคงเปิดให้บริการเดินรถในช่วงหัวลำโพง–บางซื่อ และส่วนต่อขยายช่วงเตาปูน–ท่าพระ ยังอยู่ในระหว่างดำเนินการก่อสร้าง ผู้โดยสารที่ต้องการเดินทางเชื่อมต่อกับระบบรถไฟฟ้าเพื่อเดินทางเข้าสู่กรุงเทพมหานครชั้นใน จำเป็นต้องโดยสารรถโดยสารปรับอากาศเชื่อมต่อที่ ขสมก. ให้บริการระหว่างสถานีเตาปูนถึงสถานีบางซื่อ หรือรถไฟสปรินเตอร์เชื่อมต่อที่ รฟท. ให้บริการ (เฉพาะช่วงเวลาเร่งด่วน วันจันทร์–วันเสาร์) ระหว่างสถานีบางซ่อน (ที่หยุดรถไฟบางซ่อนของ รฟท.) – สถานีบางซื่อ (สถานีรถไฟชุมทางบางซื่อ ของ รฟท.)
จนกระทั่งวันที่ 27 ธันวาคม พ.ศ. 2559 พลเอก ประยุทธ์ จันทร์โอชา หัวหน้าคณะรักษาความสงบแห่งชาติในขณะนั้นได้ออกคำสั่งโดยอาศัยอำนาจตามความในมาตรา 44 ของรัฐธรรมนูญแห่งราชอาณาจักรไทย (ฉบับชั่วคราว) พ.ศ. 2557 ให้ดำเนินการเร่งรัดการเปิดให้บริการรถไฟฟ้าสายสีน้ำเงินส่วนต่อขยาย ช่วงบางซื่อ–เตาปูน ระยะทางประมาณ 1.2 กิโลเมตร โดยให้ รฟม. เจรจาร่วมกับ บริษัท ทางด่วนและรถไฟฟ้ากรุงเทพ จำกัด (มหาชน) (BEM) ให้เป็นผู้เดินรถตลอดสาย และได้เปิดให้บริการในระบบรถไฟฟ้ามหานคร สายเฉลิมรัชมงคล เมื่อวันที่ 11 สิงหาคม พ.ศ. 2560 นับจากวันนั้น สถานีเตาปูนก็ได้กลายเป็นสถานีปลายทางของระบบรถไฟฟ้ามหานครทั้ง 2 สายในปัจจุบัน โดยผู้โดยสารสามารถเดินทางต่อเนื่องได้ทันที โดยไม่ต้องแตะบัตรโดยสารออกจากระบบ จึงได้ยกเลิกรถไฟสปรินเทอร์เชื่อมต่อเมื่อวันที่ 3 สิงหาคม พ.ศ. 2560 และยกเลิกรถโดยสารปรับอากาศเชื่อมต่อเมื่อวันที่ 10 สิงหาคม พ.ศ. 2560
ในช่วง พ.ศ. 2560–2562 สถานีเตาปูนเคยทำหน้าที่เป็นสถานีปลายทางของรถไฟฟ้ามหานคร สายเฉลิมรัชมงคล (สายสีน้ำเงิน) แทนสถานีบางซื่อ แต่ปัจจุบันไม่ได้ทำหน้าที่เป็นสถานีปลายทางอีกต่อไป เนื่องจากการรถไฟฟ้าขนส่งมวลชนแห่งประเทศไทยได้เปิดใช้งาน โครงการรถไฟฟ้าสายสีน้ำเงิน ช่วงเตาปูน-ท่าพระ เมื่อวันที่ 4 ธันวาคม พ.ศ. 2562 แต่ทั้งนี้ สถานีเตาปูนยังคงทำหน้าที่เป็นสถานีปลายทางสำหรับรถไฟฟ้ามหานคร สายฉลองรัชธรรม (สายสีม่วง) ต่อไป จนกว่าการก่อสร้างส่วนต่อขยาย ช่วงเตาปูน–ราษฎร์บูรณะ จะแล้วเสร็จ ใน พ.ศ. 2571
ที่ตั้ง

ทางแยกเตาปูน (จุดบรรจบระหว่างถนนประชาราษฎร์ สาย 2 กับถนนกรุงเทพฯ-นนทบุรี) ในพื้นที่แขวงบางซื่อ เขตบางซื่อ กรุงเทพมหานคร
รายละเอียด > รูปแบบ

เป็นสถานีลอยฟ้า โดยชานชาลาของรถไฟฟ้าสายสีม่วงจะเป็นชานชาลากลาง (station with central platform) ส่วนรถไฟฟ้าสายสีน้ำเงินจะเป็นชานชาลาแบบข้าง (station with side platform) โดยชานชาลาของรถไฟฟ้าทั้งสองสายจะวางในแนวตั้งฉากกันตามทิศทางการเดินรถไฟฟ้าทั้งสองสาย
รายละเอียด > ทางเข้า–ออก

1 ซอยนำชัย, ถนนประชาราษฎร์ สาย 2 ฝั่งมุ่งหน้าทางแยกบางโพ (ลิฟต์)
2 ซอยกรุงเทพฯ-นนทบุรี 1 (ลิฟต์)
3 ซอยกรุงเทพฯ-นนทบุรี 2, ตลาดมณีพิมาน (ลิฟต์)
4 ถนนประชาราษฎร์ สาย 2 ฝั่งมุ่งหน้าทางแยกประชาชื่น
รายละเอียด > การจัดสรรพื้นที่

แบ่งเป็น 3 ชั้น ประกอบด้วย
4 ชั้นชานชาลาที่ 3 และ 4 สำหรับรถไฟฟ้าสายสีม่วง
3 ชั้นชานชาลาที่ 1 และ 2 สำหรับรถไฟฟ้าสายสีน้ำเงิน
2 ชั้นออกบัตรโดยสาร
รายละเอียด > แผนผัง

| 0 | 1 | 2 | 3 |
| --- | --- | --- | --- |
| U4 ชานชาลาสายสีม่วง | ชานชาลา 3 | สายสีม่วง มุ่งหน้า คลองบางไผ่ (06:00–21:10 น.) | สายสีม่วง มุ่งหน้า คลองบางไผ่ (06:00–21:10 น.) |
U4 ชานชาลาสายสีม่วง: ชานชาลาเกาะกลาง, ประตูรถจะเปิดทางด้านขวา
| U4 ชานชาลาสายสีม่วง | ชานชาลา 4 | สายสีม่วง มุ่งหน้า คลองบางไผ่ (21:10–23:33 น.) | สายสีม่วง มุ่งหน้า คลองบางไผ่ (21:10–23:33 น.) |
U3 ชานชาลาสายสีน้ำเงิน: ชานชาลาด้านข้าง, ประตูรถจะเปิดทางด้านซ้าย
| U3 ชานชาลาสายสีน้ำเงิน | ชานชาลา 2 | สายสีน้ำเงิน มุ่งหน้า ท่าพระ |  |
| U3 ชานชาลาสายสีน้ำเงิน | ชานชาลา 1 | สายสีน้ำเงิน มุ่งหน้า หลักสอง (ผ่าน บางซื่อ) |  |
U3 ชานชาลาสายสีน้ำเงิน: ชานชาลาด้านข้าง, ประตูรถจะเปิดทางด้านซ้าย
| U2 ชั้นขายบัตรโดยสาร  | ชั้นขายบัตรโดยสาร | ทางออก 1–4, ศูนย์บริการผู้โดยสารและนักท่องเที่ยว, ศูนย์บริการผู้โดยสาร, ห้องขายบัตรโดยสาร, เครื่องขายบัตรโดยสาร, ร้านค้า | ทางออก 1–4, ศูนย์บริการผู้โดยสารและนักท่องเที่ยว, ศูนย์บริการผู้โดยสาร, ห้องขายบัตรโดยสาร, เครื่องขายบัตรโดยสาร, ร้านค้า |
| G ระดับถนน  | – | ป้ายรถประจำทาง, ป้ายรถตู้รับส่ง เกตเวย์ แอท บางซื่อ, ตลาดสดมณีพิมาน  | ป้ายรถประจำทาง, ป้ายรถตู้รับส่ง เกตเวย์ แอท บางซื่อ, ตลาดสดมณีพิมาน  |
เนื่องจากสถานีเตาปูนทำหน้าที่เป็นทั้งสถานีชุมทางสำหรับตัดระยะในชั่วโมงเร่งด่วนช่วงเช้า (เฉพาะวันจันทร์–ศุกร์ ยกเว้นวันหยุดนักขัตฤกษ์ เวลา 07:00–09:00 น.) ของสายสีน้ำเงิน และสถานีปลายทางสำหรับสายสีม่วง การใช้งานสถานีจึงมีการบริหารจัดการดังต่อไปนี้
ชานชาลาสายสีน้ำเงิน เนื่องมาจากมีการปรับแผนการเดินรถให้มีประสิทธิภาพด้วยการแยกระหว่างขบวนไปสถานีเตาปูน และสถานีท่าพระ เฉพาะในชั่วโมงเร่งด่วนช่วงเช้า รถไฟฟ้าที่สิ้นสุดที่สถานีเตาปูน จะใช้ชานชาลาที่ 2 เป็นชานชาลาปลายทาง ผู้โดยสารที่ต้องการเดินทางไปสถานีท่าพระ จะต้องออกจากขบวนรถ แล้วรอรถขบวนถัดไปที่ชานชาลาฝั่งตรงข้าม
ชานชาลาสายสีม่วง เนื่องจากเป็นสถานีปลายทาง เมื่อขบวนรถจากสถานีคลองบางไผ่มาถึงสถานีเตาปูนแล้ว ผู้โดยสารที่เดินทางมาจากสถานีรายทางจะต้องลงจากขบวนรถทั้งหมด และเนื่องจากเป็นชานชาลาเกาะกลาง ผู้โดยสารที่จะโดยสารไปยังสถานีคลองบางไผ่จะใช้ชานชาลาร่วมกับผู้โดยสารจากสถานีรายทาง โดยผู้โดยสารที่จะโดยสารไปยังสถานีคลองบางไผ่จะต้องรอจนกว่าผู้โดยสารจากสถานีรายทางลงจากขบวนรถทั้งหมด และรอให้เจ้าหน้าที่ทำการตรวจสอบสภาพของรถไฟฟ้าให้เรียบร้อยเสียก่อน โดยรูปแบบการเดินรถเทียบชานชาลาเป็นช่วงเวลา ดังนี้ เวลา 06:00–21:10 น. ขบวนรถจะจอดรับ-ส่ง ที่ชานชาลาหมายเลข 3 และเวลา 21:10–23:33 น. ขบวนรถจะจอดรับ–ส่ง ที่ชานชาลาหมายเลข 4
รายละเอียด > เวลาให้บริการ

| ปลายทาง | ปลายทาง | ขบวนแรก | ขบวนแรก | ขบวนสุดท้าย |
| --- | --- | --- | --- | --- |
|  |  | จันทร์ – ศุกร์ | เสาร์ – อาทิตย์ และนักขัตฤกษ์ | ทุกวัน |
สายเฉลิมรัชมงคล
ชานชาลาที่ 1
| BL38 | หลักสอง (ผ่านบางซื่อ) | 05:56 | 05:59 | 23:30 |
ชานชาลาที่ 2
| BL01 | ท่าพระ | 05:56 | 05:59 | 00:07 |
สายฉลองรัชธรรม
ชานชาลาที่ 3 และ 4
| PP01 | คลองบางไผ่ | 06:00 | 06:18 | 23:33 |
สถานที่ใกล้เคียง

ตลาดมณีพิมาน (ตลาดเตาปูน)
โลตัส ประชาชื่น
รถโดยสารประจำทาง > ถนนประชาราษฎร์ สาย 2 (มุ่งหน้าแยกประชาชื่น/บางซื่อ) > องค์การขนส่งมวลชนกรุงเทพ

| สายที่ | จุดเริ่มต้น | จุดสิ้นสุด | ประเภทของรถที่ให้บริการ | ผู้ให้บริการ | หมายเหตุ |
| --- | --- | --- | --- | --- | --- |
| 50 (2) |  พระราม 7 | สวนลุมพินี | 1.รถโดยสารประจำทางสีครีม-แดง 2.รถโดยสารประจำทางปรับอากาศสีส้ม (ยูโรทู) | ขสมก. |  |
| 65 (2) | วัดปากน้ำนนทบุรี | สนามหลวง | 1.รถโดยสารประจำทางสีครีม-แดง | ขสมก. |  |
| 66 (2) | ศูนย์ราชการเฉลิมพระเกียรติ 80 พรรษา 5 ธันวาคม 2550 |  สถานีขนส่งผู้โดยสารกรุงเทพ (ถนนบรมราชชนนี) | 1.รถโดยสารประจำทางสีครีม-แดง 2.รถโดยสารประจำทางปรับอากาศสีส้ม (ยูโรทู) | ขสมก. |  |
| 2-33 | หมู่บ้านบัวทองเคหะ |  สถานีรถไฟฟ้าบางซื่อ | 1.รถโดยสารประจำทางสีครีม–แดง | ขสมก. |  |
ถนนประชาราษฎร์ สาย 2 (ฝั่งไปทางแยกประชาชื่น) สาย 50 65 66 97 2-33
รถโดยสารประจำทาง > ถนนประชาราษฎร์ สาย 2 (มุ่งหน้าแยกบางโพ) > องค์การขนส่งมวลชนกรุงเทพ

| สายที่ | จุดเริ่มต้น | จุดสิ้นสุด | ประเภทของรถที่ให้บริการ | ผู้ให้บริการ | หมายเหตุ |
| --- | --- | --- | --- | --- | --- |
| 16 (2) |  อู่กำแพงเพชร |  ท่าน้ำสี่พระยา | 1.รถโดยสารประจำทางสีครีม-แดง 2.รถโดยสารประจำทางปรับอากาศสีส้ม (ยูโรทู) | ขสมก. |  |
| 16 (2) |  อู่กำแพงเพชร | เสาวภา | 1.รถโดยสารประจำทางสีครีม-แดง 2.รถโดยสารประจำทางปรับอากาศสีส้ม (ยูโรทู) | ขสมก. |  |
| 66 (2) | ศูนย์ราชการเฉลิมพระเกียรติ 80 พรรษา 5 ธันวาคม 2550 |  สถานีขนส่งผู้โดยสารกรุงเทพ (ถนนบรมราชชนนี) | 1.รถโดยสารประจำทางสีครีม-แดง 2.รถโดยสารประจำทางปรับอากาศสีส้ม (ยูโรทู) | ขสมก. |  |
| 505 (2) |  ท่าน้ำปากเกร็ด | สวนลุมพินี | 1.รถโดยสารประจำทางปรับอากาศสีส้ม (ยูโรทู) | ขสมก. |  |

ถนนประชาราษฎร์ สาย 2 (ฝั่งไปทางแยกบางโพ) สาย 16 30 66 505
รถโดยสารประจำทาง > ถนนกรุงเทพ-นนทบุรี > องค์การขนส่งมวลชนกรุงเทพ

| สายที่ | จุดเริ่มต้น | จุดสิ้นสุด | ประเภทของรถที่ให้บริการ | ผู้ให้บริการ | หมายเหตุ |
| --- | --- | --- | --- | --- | --- |
| 16 (2) |  อู่กำแพงเพชร |  ท่าน้ำสี่พระยา | 1.รถโดยสารประจำทางสีครีม-แดง 2.รถโดยสารประจำทางปรับอากาศสีส้ม (ยูโรทู) | ขสมก. |  |
| 16 (2) |  อู่กำแพงเพชร | เสาวภา | 1.รถโดยสารประจำทางสีครีม-แดง 2.รถโดยสารประจำทางปรับอากาศสีส้ม (ยูโรทู) | ขสมก. |  |
| 50 (2) |  พระราม 7 | สวนลุมพินี | 1.รถโดยสารประจำทางสีครีม-แดง 2.รถโดยสารประจำทางปรับอากาศสีส้ม (ยูโรทู) | ขสมก. |  |
| 65 (2) | วัดปากน้ำนนทบุรี | สนามหลวง | 1.รถโดยสารประจำทางสีครีม-แดง | ขสมก. |  |
| 505 (2) |  ท่าน้ำปากเกร็ด | สวนลุมพินี | 1.รถโดยสารประจำทางปรับอากาศสีส้ม (ยูโรทู) | ขสมก. |  |
| 2-33 | หมู่บ้านบัวทองเคหะ |  สถานีรถไฟฟ้าบางซื่อ | 1.รถโดยสารประจำทางสีครีม–แดง | ขสมก. |  |
ถนนกรุงเทพฯ-นนทบุรี สาย 16 30 50 65 97 505 2-33
พระธรรมโกศาจารย์ (องอาจ ฐิตธมฺโม)

| พระธรรมโกศาจารย์ (องอาจ ฐิตธมฺโม) |
| --- | --- |
ชื่ออื่น: ท่านเจ้าคุณพระมหาองอาจ ป.ธ.9
ส่วนบุคคล
เกิด: 20 มกราคม พ.ศ. 2482 (86 ปี)
นิกาย: มหานิกาย
การศึกษา: นักธรรมชั้นเอก  เปรียญธรรม 9 ประโยค  M.A. Ph.D. พธ.ด.(กิตติมศักดิ์)
ตำแหน่งชั้นสูง
ที่อยู่: วัดขันเงิน พระอารามหลวง ชุมพร
อุปสมบท: 21 มิถุนายน พ.ศ. 2507
พรรษา: 60
ตำแหน่ง: ที่ปรึกษาเจ้าคณะภาค 16, เจ้าอาวาสวัดขันเงิน
ดร.พระธรรมโกศาจารย์ นามเดิม องอาจ ชุมแสง ฉายา ฐิตธมฺโม เป็นพระราชาคณะชั้นธรรม ปัจจุบันดำรงตำแหน่งเจ้าอาวาสวัดขันเงินและที่ปรึกษาเจ้าคณะภาค 16 เป็นศิษย์พระราชญาณกวี (บุญชวน เขมาภิรโต) สหายร่วมอุทรธรรมของพระธรรมโกศาจารย์ (เงื่อม อินฺทปญฺโญ) และพระพรหมมังคลาจารย์ (ปั่น ปทุมุตฺตโร)
สถานะเดิม

ดร.พระธรรมโกศาจารย์ ถือกำเนิดเมื่อวันที่ 20 มกราคม 2482 โยมบิดาชื่อ เขต ชุมแสง โยมมารดาชื่อ จาย ชุมแสง (นามสกุลเดิม แก้วพินิจ) ณ บ้านทุ่งคา อำเภอเมืองชุมพร จังหวัดชุมพร
อุปสมบท

พระธรรมโกศาจารย์ อุปสมบทเมื่อวันที่ 21 มิถุนายน 2507 ตรงกับวันขึ้น 15 ค่ำ เดือน 8 ปีมะเส็ง ณ วัดนาทุ่ง โดยมีพระปกาสิตพุทธศาสน์ (สมณศักดิ์สุดท้ายที่ พระราชญาณกวี) วัดขันเงิน เป็นพระอุปัชฌาย์ พระครูปัญญาพิพัฒน์ วัดนาทุ่ง เป็นพระกรรมวาจาจารย์ และพระพุฒ ธมฺมจาโร ที่พักสงฆ์มณีสพ เป็นพระอนุสาวนาจารย์
วิทยฐานะ

พ.ศ. 2502 จบชั้นประกาศนียบัตรวิชาชีพชั้นสูง แผนกช่างก่อสร้าง โรงเรียนช่างไม้ชุมพร
พ.ศ. 2509 สอบไล่ได้นักธรรมชั้นเอก
พ.ศ. 2517 สอบไล่ได้เปรียญธรรม 9 ประโยค
พ.ศ. 2525 สำเร็จการศึกษา ระดับปริญญาเอก สาขาปรัชญาบาลี
ตำแหน่งทางการปกครอง

พ.ศ. 2519 เป็นรองเจ้าอาวาสวัดนาทุ่ง
พ.ศ. 2529 เป็นผู้รักษาการแทนเจ้าคณะจังหวัดชุมพร
พ.ศ. 2531 เป็นผู้รักษาการแทนเจ้าคณะจังหวัดชุมพร
พ.ศ. 2531 เป็นเจ้าคณะจังหวัดชุมพร
พ.ศ. 2532 เป็นเจ้าอาวาสพระอารามหลวง วัดขันเงิน
พ.ศ. 2532 เป็นพระอุปัชฌาย์ ประเภทวิสามัญ
พ.ศ. 2558 เป็นที่ปรึกษาเจ้าคณะจังหวัดชุมพร
พ.ศ. 2560 เป็นที่ปรึกษาเจ้าคณะภาค 16
งานการศึกษา

พ.ศ. 2512 เป็นครูสอนพระปริยัติธรรมแผนกบาลี
พ.ศ. 2526 เป็นกรรมการตรวจประโยคบาลีสนามหลวง จนถึงปัจจุบัน
สมณศักดิ์

พ.ศ. 2531 เป็นพระราชาคณะชั้นสามัญเปรียญที่ พระศรีธรรมนาถมุนี
พ.ศ. 2536 เป็นพระราชาคณะชั้นราชที่ พระราชปริยัติโมลี ตรีปิฎกบัณฑิต มหาคณิสสร บวรสังฆาราม คามวาสี
พ.ศ. 2546 เป็นพระราชาคณะชั้นเทพที่ พระเทพญาณโมลี ศรีธรรมสาธก ตรีปิฎกบัณฑิต มหาคณิสสร บวรสังฆาราม คามวาสี
พ.ศ. 2555 เป็นพระราชาคณะชั้นธรรมที่ พระธรรมโกศาจารย์ สุนทรญาณดิลก สาธกธรรมวิจิตร ตรีปิฎกบัณฑิต มหาคณิสสร บวรสังฆาราม คามวาสี
ปริญญากิตติมศักดิ์

พ.ศ. 2556 ได้รับปริญญาเอก พุทธศาสตรดุษฎีบัณฑิตกิตติมศักดิ์ สาขาวิชาพระพุทธศาสนา จากมติสภามหาวิทยาลัยมหาจุฬาลงกรณราชวิทยาลัย
ภัทร์ ฉัตรบริรักษ์

| ภัทร์ ฉัตรบริรักษ์ |
| --- | --- |
เกิด: 1 พฤษภาคม พ.ศ. 2532 (35 ปี) กรุงเทพมหานคร ประเทศไทย
ส่วนสูง: 185 เซนติเมตร
อาชีพ: นักแสดง นายแบบ พิธีกร ยูทูบเบอร์
ปีที่แสดง: พ.ศ. 2555–ปัจจุบัน
ผลงานเด่น: การันต์ - บัลลังก์ดอกไม้ (2560)  แดน - Voice สัมผัสเสียงมรณะ (2562)
สังกัด: สถานีวิทยุโทรทัศน์ไทยทีวีสีช่อง 3 (2558–2561)
ภัทร์ ฉัตรบริรักษ์ (เกิด 1 พฤษภาคม พ.ศ. 2532) ชื่อเล่น ภัทร์ เป็นนักแสดง นายแบบ พิธีกรชาวไทยเชื้อสายจีน อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ
ประวัติ

ภัทร์  ฉัตรบริรักษ์ เกิดเมื่อวันจันทร์ที่ 1 พฤษภาคม พ.ศ. 2532 ที่กรุงเทพมหานคร เป็นบุตรชายคนเล็กในบรรดา 3 คนของเลอพงศ์ มหมณีขจร และงามทิพย์ ฉัตรบริรักษ์ โดยภัทร มีพี่ชายทั้งหมด 2 คนคือ ปกรณ์ ฉัตรบริรักษ์ ธนา ฉัตรบริรักษ์ และยังมีน้องสาวบุญธรรมอีกหนึ่งคนคือ วันใหม่ ฉัตรบริรักษ์
ภัทร์จบการศึกษาระดับประถมศึกษาจากโรงเรียนอัสสัมชัญ มัธยมศึกษาตอนต้นจากโรงเรียนบดินทรเดชา (สิงห์ สิงหเสนี) ระดับมัธยมศึกษาตอนปลายจากโรงเรียนเตรียมอุดมศึกษา ระดับปริญญาตรีจากคณะครุศาสตร์ จุฬาลงกรณ์มหาวิทยาลัย (เกียรตินิยมอันดับ 1) และยังเคยได้รับหน้าที่เป็นคทากรแห่งจุฬาลงกรณ์มหาวิทยาลัยประจำงานฟุตบอลประเพณีจุฬาฯ–ธรรมศาสตร์ ระดับปริญญาโทจากคณะนิเทศศาสตร์ จุฬาลงกรณ์มหาวิทยาลัย
ประวัติ > เข้าสู่วงการ

ภัทร์ก้าวเข้าสู่วงการด้วยการเป็นแขกรับเชิญของ บอย ปกรณ์ พร้อมกับ หน่อง ธนา ในรายการ ตีท้ายครัว หลังจากนั้นภัทร์จึงได้มีโอกาสถ่ายโฆษณาหลายชิ้นและได้เป็นนายแบบให้กับนิตยสารหลายเล่ม ต่อมาช่อง 3 เห็นแววจึงได้เรียกภัทร์มาเซ็นสัญญาเป็นนักแสดงในสังกัด  สถานีวิทยุโทรทัศน์ไทยทีวีสีช่อง 3
และในปี 2558  ละครเรื่องแรกคือ สายลับสามมิติ ในบท วิศวะ นักประดิษฐ์สติเฟื่อง  ภัทร์มีละครเรื่องที่สองคือ  แผนร้าย ลงท้ายว่ารัก โดยรับบทเป็น ภาณุมาศและละครเรื่อง สามสหายกับคุณนายสะอาด โดยภัทร์รับบทเป็น หมอแท้จริง
ส่วนผลงานสร้างชื่อที่เป็นที่พูดถึงมากที่สุด คือ บัลลังก์ดอกไม้ ในบท การันต์ พี่น้องบุญธรรมที่เป็นเพื่อนรักคอยจ้องแทงข้างหลังอนาวินทร์ (รับบทโดย มาริโอ้ เมาเร่อ) ตลอดเวลา นับว่าเป็นบทร้ายครั้งแรกของเขาที่ได้รับกระแสตอบรับล้นหลามมากทีเดียว
ผลงาน > ละครโทรทัศน์

| พ> ศ. | เรื่อง | บทบาท |
| --- | --- | --- |
| 2558 | สายลับสามมิติ | วิศวะ |
| 2560 | บัลลังก์ดอกไม้ | การันต์ |
| 2560 | แผนร้ายลงท้ายว่ารัก | ภาณุมาศ ฤทธิ์ลือปราการ (ตะวัน / นุ) |
| 2560 |  พ่อยุ่งลุงไม่ว่าง | เวนิส |
| 2560 | เดือนประดับดาว | นนท์ |
| 2563 | ฟ้าฝากรัก | โตมร |
| 2567 | มือปราบกระทะรั่ว | โด้ |
|  | สามสหายกับคุณนายสะอาด | แท้จริง |
| พ> ศ. | เรื่อง | บทบาท | ออกอากาศ |
| --- | --- | --- | --- |
| 2562 | Voice สัมผัสเสียงมรณะ | หมวดแดน | True4U |
| 2564 | คือเธอ Remember You | นาคร | True4U |
| 2566 | หลงเงา | หยาง (ภูธรา เพชรเมฆา) | พีพีทีวี |
| 2566 | เกมรัก นักล่า บาร์ลับ | กันตา | จีเอ็มเอ็ม 25 |
ผลงาน > ซีรีส์

| ปี | เรื่อง | ตอน | บทบาท | ออกอากาศ |
| --- | --- | --- | --- | --- |
| 2562 | คลับฟรายเดย์เดอะซีรีส์ 11 รักไม่ได้ออกอากาศ  | ตอน รักนอกกฎ | เล้ง |  |
| 2565 | รักนาย My Ride  |  | พี่ปอ |  |
| 2565 | คุณหมอครับ ผมมารับวิญญาณคนไข้  |  | คีตะ |  |
| 2566 | แช่งชักหักกระดูก |  | นิติ |  |
ผลงาน > พิธีกร

| ปี พ> ศ. | รายการ | ออกอากาศ | หมายเหตุ |
| --- | --- | --- | --- |
| 4 พฤษภาคม 2562 - ปัจจุบัน | วันใหม่คิดEp.1 | Youtube:Tana and Everyhis |  |
| 28 พฤศจิกายน 2562 | ภัทร์พาไป EP1สมุยครั้งแรกลั้นลามาก เฮียภัทร์พาไป วันใหม่ชอบมาก | Youtube:sudsapda tv |  |
แหล่งข้อมูลอื่น

ภัทร์ ฉัตรบริรักษ์ ที่อินสตาแกรม
ภัทร์ ฉัตรบริรักษ์ ที่อินสตาแกรม (อินสตราแกมแฟนคลับ)
FaceBook Fanpage
ศรีสุข รุ่งวิสัย

| ศรีสุข รุ่งวิสัย> ข้อมูลส่วนบุคคล |
| --- | --- |
เกิด: 21 กันยายน พ.ศ. 2506 จังหวัดศรีสะเกษ
เสียชีวิต: 26 ตุลาคม พ.ศ. 2562 (56 ปี)
ศาสนา: พุทธ

ศรีสุข รุ่งวิสัย อดีตสมาชิกวุฒิสภา แบบสรรหา เป็นผู้มีบทบาทในฐานะผู้ดำเนินกิจการสาธารณกุศลเพื่อประชาชนผู้ด้อยโอกาสในพื้นที่จังหวัดศรีสะเกษและภาคตะวันออกเฉียงเหนือตอนล่าง ได้รับสมญานาม นักบุญแห่งแดนอีสานใต้
ประวัติ

ศรีสุข รุ่งวิสัย เกิดเมื่อวันที่ 21 กันยายน พ.ศ. 2506 ที่จังหวัดศรีสะเกษ สำเร็จการศึกษาระดับปริญญาตรี สาขานิติศาสตร์ จากมหาวิทยาลัยรามคำแหง
การทำงานและประสบการณ์

ศรีสุข รุ่งวิสัย เคยดำรงตำแหน่งที่ปรึกษาประจำคณะกรรมาธิการการฟอกเงินและยาเสพติด สภาผู้แทนราษฎร ต่อมาในปี พ.ศ. 2551 ได้รับคัดเลือกเป็นสมาชิกวุฒิสภาแบบสรรหา และได้รับตำแหน่งกรรมการธิการการแรงงานและสวัสดิการสังคม วุฒิสภา และกรรมาธิการการกีฬา วุฒิสภา
ในปี พ.ศ. 2554 นายศรีสุข รุ่งวิสัย ถูกกล่าวหาจากสหกรณ์ออมทรัพย์ครูหลายแห่งในภาคตะวันออกเฉียงเหนือ ว่าเป็นผู้อยู่เบื้องหลังการฉ้อโกงมูลค่าหลายพันล้านบาท ต่อมาปี พ.ศ. 2555 คณะกรรมการการเลือกตั้ง มีมติเพิกถอนการแต่งตั้งนายศรีสุข รุ่งวิสัย เป็นสมาชิกวุฒิสภา เนื่องจากไม่ได้ไปใช้สิทธิ์เลือกตั้ง
ศรีสุข รุ่งวิสัย เสียชีวิตด้วยโรคมะเร็งในตับ เมื่อ 26 ตุลาคม พ.ศ. 2562
เครื่องราชอิสริยาภรณ์

เครื่องราชอิสริยาภรณ์อันมีเกียรติยศยิ่งมงกุฎไทย ชั้นเบญจมาภรณ์มงกุฎไทย (บ.ม.)
เครื่องราชอิสริยาภรณ์อันเป็นที่เชิดชูยิ่งช้างเผือก ชั้นทวีติยาภรณ์ช้างเผือก (ท.ช.)
พ.ศ. 2556 -  เครื่องราชอิสริยาภรณ์อันมีเกียรติยศยิ่งมงกุฎไทย ชั้นประถมาภรณ์มงกุฏไทย (ป.ม.)
แหล่งข้อมูลอื่น

วุฒิสภา เก็บถาวร 2016-03-05 ที่ เวย์แบ็กแมชชีน
ตองอูมี่นคอง

สำหรับความหมายอื่น ดูที่ มังฆ้อง (แก้ความกำกวม)
นะตองอูมี่นคอง
ตองอูมี่นคอง (พม่า: တောင်ငူ မင်းခေါင်, ออกเสียง: [tàʊɰ̃ŋù mɪ́ɰ̃ɡàʊɰ̃]) เป็นหนึ่งในนะหลวง 37 ตนของพม่า รูปลักษณ์นะเป็นรูปนั่งขัดสมาธิบนแท่นที่เรียบ สวมอาภรณ์ของราชวงศ์ มือขวาถือพัด และมือซ้ายวางไว้บนเข่า
ตามที่นักเขียน ละตะเมน ระบุไว้ นะตนนี้เป็นตัวแทนของมังฆ้องที่ 2 อุปราชแห่งตองอู (ค.ศ. 1549–1551, 1552–1584) และเป็นพระอนุชาองค์ที่สามของพระเจ้าบุเรงนองแห่งราชวงศ์ตองอู  อย่างไรก็ตาม มังฆ้องที่ 2 สิ้นพระชนม์ด้วยเหตุตามธรรมชาติ ในขณะที่อุปราชมังฆ้องที่ 1 (ค.ศ. 1446–1451) ถูกลอบสังหารอย่างโหดร้าย (ถูกฟันซ้ำแล้วซ้ำเล่าด้วยดาบจนสิ้นพระชนม์) เนื่องจากการเสียชีวิตจากเหตุฆาตกรรมที่รุนแรง เป็นข้อสำคัญของการถูกจัดเป็นนะหลวง 37 ตน ดังนั้น นะ ที่อาจถึงอาจเป็น มังฆ้องที่ 1 ไม่ใช่ มังฆ้องที่ 2
บรรณานุกรม

Hla Thamein. "Thirty-Seven Nats". Yangonow. คลังข้อมูลเก่าเก็บจากแหล่งเดิมเมื่อ 2006-06-24. สืบค้นเมื่อ 2010-08-28.
Sein Lwin Lay, Kahtika U (2006) [1968]. Mintaya Shwe Hti and Bayinnaung: Ketumadi Taungoo Yazawin (ภาษาBurmese) (2nd printing ed.). Yangon: Yan Aung Sarpay.{{cite book}}:  CS1 maint: unrecognized language (ลิงก์)
ทางหลวงแผ่นดินหมายเลข 103

|  ทางหลวงแผ่นดินหมายเลข 103 |
| --- | --- |
ถนนวังซ้าย
ข้อมูลของเส้นทาง
ความยาว: 64.345 กิโลเมตร (39.982 ไมล์)
ทางแยกที่สำคัญ
ปลายทางทิศตะวันออกเฉียงใต้:   ทล.101 ใน อ.ร้องกวาง จ.แพร่
ปลายทางทิศตะวันตกเฉียงเหนือ:   ถนนพหลโยธิน ใน อ.งาว จ.ลำปาง
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ทางหลวงแผ่นดินหมายเลข 103 สายร้องกวาง–งาว หรือ ถนนวังซ้าย หรือ สายแพร่–ลำปาง (สายเก่า) เป็นทางหลวงแผ่นดินขนาด 4 ช่องจราจร ไป-กลับ ในเขตทางราบ และขนาด 2 ช่องจราจรในเขตภูเขา (กม. 30+000 ถึง 49+770) เริ่มต้นจากทางหลวงหมายเลข 101 (ถนนยันตรกิจโกศล) ที่บ้านร้องเข็ม อำเภอร้องกวาง จังหวัดแพร่ จากนั้นมีทางหลวงจังหวัดหมายเลข 1154 แยกขวามือไปยัง อำเภอสอง จังหวัดแพร่ และเป็นเส้นทางบนภูเขาผ่าน ตำบลแม่ตีบ อำเภองาว จังหวัดลำปาง จนบรรจบกับถนนพหลโยธิน ที่อำเภองาว จังหวัดลำปาง ระยะทาง 64.345 กิโลเมตร
ทางหลวงแผ่นดินสายนี้แต่เดิมมีชื่อเรียกว่า ถนนวังซ้าย ตั้งชื่อตามนายตุ่น วังซ้าย นายช่างกรมทางหลวง เมื่อวันที่ 10 ธันวาคม พ.ศ. 2493 ตามมติคณะรัฐมนตรีของจอมพล ป. พิบูลสงคราม นายกรัฐมนตรี โดยมีแนวเส้นทางทับทางหลวงแผ่นดินหมายเลข 103 บางส่วน และทางหลวงแผ่นดินหมายเลข 1154 (อำเภอสอง - อำเภองาว) ในภายหลัง กรมทางหลวงได้พิจารณาตัดแนวทางใหม่แทนเส้นทางเดิมที่คับแคบ และประสบปัญหาผ่านพื้นที่อุทยานแห่งชาติแม่ยม ซึ่งไม่อาจขยายเขตทางได้
ซึ่งแต่เดิมเส้นทางหลวงหมายเลข 103 นี้ เป็นเส้นทางสายเก่าที่สุดของจังหวัดแพร่ และจังหวัดลำปาง ในสมัยก่อน เมื่อประมาณ 50 กว่าปีที่แล้ว เดิมเป็นเส้นทางคมนาคมที่ต้องเดินทางขึ้นสายเหนือไปทางจังหวัดลำปาง พะเยา เชียงราย และเชียงใหม่ในอดีต แต่ปัจจุบันนี้ ได้กลายมาเป็นเส้นทางไปจังหวัดพะเยา เชียงราย และลำปาง ซึ่งรถโดยสารประทำทาง สายกรุงเทพฯ -เชียงราย (สายใหม่) สายกรุงเทพฯ - แม่สาย และรถประจำทางสายภาคตะวันออกเฉียงเหนือ (ขอนแก่น นครพนม นครราชสีมา) รถประจำทางสายตะวันออกและสายใต้ (ระยอง พัทยา ภูเก็ต) ที่ใช้เส้นทางหลวงหมายเลข 103 นี้ ไปยังจังหวัดพะเยา และเชียงราย เป็นหลัก
รายชื่อทางแยก

| จังหวัด | กม> ที่ | ชื่อจุดตัด | ซ้าย | ขวา |  |
| --- | --- | --- | --- | --- | --- |
| แพร่ | 0+000 | แยกร้องกวาง | เชื่อมต่อจาก:  ทล.1134 จาก บ.ร้องเข็ม | เชื่อมต่อจาก:  ทล.1134 จาก บ.ร้องเข็ม |  |
| แพร่ | 0+000 | แยกร้องกวาง |   ทล.101 จาก แพร่  |   ทล.101 จาก น่าน |  |
| แพร่ | 11+800 | - |  ทางหลวงชนบท พร.3017 ไป บ.หนองม่วงไข่                 | ไม่มี |  |
| แพร่ | 16+650 | - |  ทางหลวงชนบท พร.3014 ไป บ.ร่องถ่าน                 | ไม่มี |  |
| แพร่ | 16+700 | - | ไม่มี  |  ทางหลวงชนบท พร.3005 ไป บ.ศรีมูลเรือง |  |
| แพร่ | 18+049 | แยกนางฟ้า | ไม่มี  |  ทล.1154 ไป อ.สอง |  |
| แพร่ | 18+900 | - |  ทางหลวงชนบท พร.3033 ไป บ.ทุ่งน้าว, บ.แม่ยางตาล                 |  ทางหลวงชนบท พร.3032 ไปฝายแม่ยม |  |
| แพร่ | 19+450 | สะพาน ข้ามแม่น้ำยม | สะพาน ข้ามแม่น้ำยม | สะพาน ข้ามแม่น้ำยม | สะพาน ข้ามแม่น้ำยม |
| แพร่ | 29+930 | - | ไม่มี  |  ทางหลวงชนบท พร.3002 ไป บ.วังดิน |  |
| ลำปาง | 62+722 | สะพาน ข้ามห้วยแม่โป่ง | สะพาน ข้ามห้วยแม่โป่ง | สะพาน ข้ามห้วยแม่โป่ง | สะพาน ข้ามห้วยแม่โป่ง |
| ลำปาง | 64+345 | แยกบ้านเป๊าะ |   ถนนพหลโยธิน ไป ลำปาง  |   ถนนพหลโยธิน ไป พะเยา |  |
      สะพาน              กำลังก่อสร้างหรือโครงการในอนาคต
ทางหลวงที่เกี่ยวข้อง > ทางหลวงแผ่นดินหมายเลข 1154

|  ทางหลวงแผ่นดินหมายเลข 1154 |
| --- | --- |
ที่ตั้ง: อ.งาว จ.ลำปาง และ อ.สอง จ.แพร่
ความยาว: 57.769 กิโลเมตร (35.896 ไมล์)
แหล่งข้อมูลอื่น

ระบบสารสนเทศโครงข่ายทางหลวง เก็บถาวร 2016-06-16 ที่ เวย์แบ็กแมชชีน กรมทางหลวง กระทรวงคมนาคม
ทรู ดิจิทัล พาร์ค

| --- | --- |


th
ที่ตั้ง: 101 ซอยปิยะบุตร 1 ถนนสุขุมวิท แขวงบางจาก เขตพระโขนง กรุงเทพมหานคร 10260
พิกัด: 13°41′06″N 100°36′40″E﻿ / ﻿13.685134°N 100.611008°E﻿ / 13.685134; 100.611008
เปิดให้บริการ: 18 กันยายน 2562 (2562-09-18)
ผู้บริหารงาน: บริษัท ทรู ดิจิทัล พาร์ค จำกัด โดย  บริษัท ซีพี ฟิวเจอร์ ซิตี้ ดีเวลลอปเม้นท์ คอร์ปอเรชั่น จำกัด  บริษัท ทรู คอร์ปอเรชั่น จำกัด (มหาชน) 
พื้นที่ชั้นขายปลีก: 340,000 ตารางเมตร
จำนวนชั้น: 16 (ทรู ดิจิทัล พาร์ค แคมปัส แอเรีย) 41 (วิสซ์ดอม คอนเนคท์) 50 (วิสซ์ดอม เอสเซนส์) 46 (วิสซ์ดอม อินสปาย)
ที่จอดรถ: 1,000 คัน
ขนส่งมวลชน:  สถานีปุณณวิถี   รถโดยสารประจำทาง สาย 2, 23, 25, 45, 98, 132, 180, 507, 508, 511, 3-1, 3-2E, 3-8, 3-10, 3-11, 3-16E, 3-23E, 3-32
เว็บไซต์: www.truedigitalpark.com 101thethirdplace.com
ทรู ดิจิทัล พาร์ค (อังกฤษ: True Digital Park) เป็นโครงการพัฒนาพื้นที่เชิงพาณิชยกรรมแบบผสมบนพื้นที่ 43 ไร่ ระหว่างซอยปิยะบุตร 1 ใกล้กับถนนสุขุมวิท และถนนวชิรธรรมสาธิต (ซอยสุขุมวิท 101/1) ในพื้นที่แขวงบางจาก เขตพระโขนง กรุงเทพมหานคร ซึ่งเป็นที่ตั้งเดิมของศูนย์กีฬาปิยรมย์ สปอร์ตคลับ และศูนย์การค้าปิยรมย์ เพลส บริหารงานโดย บริษัท ทรู ดิจิทัล พาร์ค จำกัด กิจการร่วมทุนระหว่างซีพี ฟิวเจอร์ ซิตี้ ดีเวลลอปเม้นท์ คอร์ปอเรชั่น (CPFS) กับทรู คอร์ปอเรชั่น โครงการประกอบด้วยศูนย์การค้า พื้นที่จัดงาน ห้องทดลองเปิด พื้นที่ทำงานร่วม และอาคารสำนักงาน ภายใต้แนวคิด "เติร์ดเพลส" เพื่อการใช้ชีวิตที่สมบูรณ์แบบของคนกรุงเทพฯ โดยมีมูลค่าการลงทุนไม่ต่ำกว่า 30,000 ล้านบาท และตั้งเป้าเป็นภูมิสัญลักษณ์สำคัญในพื้นที่ถนนสุขุมวิทตอนปลายของเขตกรุงเทพมหานคร
ประวัติ

ทรู ดิจิทัล พาร์ค มีชื่อเดิมในระหว่างการพัฒนาโครงการว่า วิสซ์ดอม วันโอวัน (อังกฤษ: Whizdom 101) เป็นโครงการที่ถูกริเริ่มขึ้นภายหลังจากที่แมกโนเลีย ควอลิตี้ ดีเวล็อปเม้นต์ คอร์ปอเรชั่น (MQDC) เข้าซื้อที่ดินของศูนย์กีฬาปิยรมย์ สปอร์ตคลับ เดิมมีแผนจะใช้ที่ดินเพื่อพัฒนาเป็นเพียงอาคารชุดเพื่อการพักอาศัยขนาดใหญ่ แต่เมื่อพิจารณาอย่างถี่ถ้วนถึงที่ตั้งขนาดที่ดินที่ได้มา ประกอบกับแนวโน้มในการขยายตัวของเมืองที่เริ่มกินพื้นที่เข้าสู่บริเวณถนนสุขุมวิทตอนปลายของเขตกรุงเทพมหานคร ตลอดจนพื้นที่จังหวัดสมุทรปราการ ทำให้ MQDC ตัดสินใจยกระดับโครงการจากอาคารชุดเพื่อการพักอาศัยขึ้นเป็นโครงการพัฒนาพื้นที่เชิงพาณิชยกรรมแบบผสมแทน โดยใช้เงินลงทุน 30,000 ล้านบาท มีการเปิดตัวโครงการเมื่อวันที่ 7 กรกฎาคม พ.ศ. 2558 และเริ่มก่อสร้างเมื่อเดือนมีนาคม พ.ศ. 2559
หลังจากเปิดตัวโครงการในชื่อ วิสซ์ดอม วันโอวัน ได้ไม่นาน ต่อมา ทรู คอร์ปอเรชั่น ได้เข้าร่วมพัฒนาโครงการภายใต้ชื่อใหม่ ทรู ดิจิทัล พาร์ค (อังกฤษ: True Digital Park) โดยมุ่งหวังให้พื้นที่แห่งนี้เป็นพื้นที่ต้นแบบของเมืองอัจฉริยะที่สมบูรณ์แบบ และยังมุ่งหวังให้เกิดการพัฒนาจนเป็นศูนย์กลางทางด้านนวัตกรรมขนาดใหญ่ รองรับการเติบโตของกลุ่มสตาร์ทอัพ และมุ่งหวังให้โครงการแห่งนี้เป็นพื้นที่แห่งอนาคตเพื่อต่อยอดสู่การเป็น "กรุงเทพฯ เมืองแห่งเทคโนโลยีไซเบอร์" และ "ระบบนิเวศของเหล่าสตาร์ทอัพ" ที่สมบูรณ์แบบที่สุด ที่จะช่วยผลักดันให้ประเทศไทยก้าวเข้าสู่การเป็นเป้าหมายที่สำคัญของสตาร์ทอัพต่อไป โดยมีการเปิดตัวโครงการเมื่อวันที่ 18 สิงหาคม พ.ศ. 2559 และลงเสาเข็มเพื่อเริ่มก่อสร้างเมื่อวันที่ 28 สิงหาคม
ทรู ดิจิทัล พาร์ค เปิดให้บริการในส่วนของ "วันโอวัน ทรู ดิจิทัล พาร์ค" เป็นส่วนแรก โดยทดลองเปิดให้บริการในวันที่ 18–31 มกราคม พ.ศ. 2562 และเปิดอย่างเป็นทางการเมื่อวันที่ 1 กุมภาพันธ์ จากนั้นมีการเปิดให้บริการ "ทรู ดิจิทัล พาร์ค แคมปัส แอเรีย" ซึ่งเป็นส่วนสุดท้ายของเฟสที่ 1 อย่างไม่เป็นทางการเมื่อวันที่ 12 มิถุนายน และมีพิธีเปิดอย่างเป็นทางการเมื่อวันที่ 18 กันยายน โดยสมคิด จาตุศรีพิทักษ์ รองนายกรัฐมนตรีในขณะนั้น เป็นประธานในพิธี พร้อมด้วย พุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคมในขณะนั้น
ต่อมาใน พ.ศ. 2567 แมกโนเลีย ควอลิตี้ ดีเวล็อปเม้นต์ คอร์ปอเรชั่น ประสบปัญหาทางการเงินจนทำให้การก่อสร้างโครงการต่าง ๆ ต้องหยุดชะงัก บริษัทฯ จึงได้มีการโอนถ่ายหุ้นที่ถือในส่วนของ บริษัท ทรู ดิจิทัล พาร์ค จำกัด ให้กับ ซีพี ฟิวเจอร์ ซิตี้ ดีเวลลอปเม้นท์ คอร์ปอเรชั่น หรือซีพีเอฟเอส ในเครือเจริญโภคภัณฑ์ เพื่อเป็นการแก้ปัญหาสถานะทางการเงินของบริษัท ภายหลังจากการโอนหุ้นแล้วเสร็จ ซีพีเอฟเอสได้เข้ามาปรับปรุงโครงการต่าง ๆ โดยเฉพาะในส่วนศูนย์การค้า โดยมีการเพิ่มร้านค้าใหม่ ๆ รวมถึงปรับรูปแบบศูนย์การค้าให้เป็นศูนย์การใช้ชีวิตของผู้คนทั้งในโครงการและบริเวณใกล้เคียง
การจัดสรรพื้นที่

ทรู ดิจิทัล พาร์ค แบ่งพื้นที่ออกเป็นทั้งหมด 3 ส่วน ภายใต้ที่ดินขนาด 43 ไร่ริมถนนสุขุมวิท โดยทั้ง 3 ส่วนประกอบไปด้วยพื้นที่ดังต่อไปนี้